《古别离》
宋代·谢翱

仙人别母母哭啼，遗以神药乃醉之。醒来哭定记儿语，食此庭前双橘树。

叶能禦饥病能愈，岂似当时逐儿去。邻翁有女立我前，取刀剖腹尔勿怜。

但尔嫁夫能治田，生子不愿生神仙。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。